Bjarki lærði að hlakka til keppnisdaganna Andlegi þátturinn í þjálfun skiptir sköpum við æfingar í íþróttum . Golfarinn Bjarki Pétursson átti mjög oft erfitt uppdráttar dagana fyrir keppni þegar hann var yngri , varð oft flökurt fyrir keppnisdaga og svaf lítið sem ekkert . Hann leitaði til andlegs þjálfara og hefur það skilað honum góðum árangri . Bjarki var á dögunum kjörinn íþróttamaður Borgarfjarðar árið 2019 . Hann stóð sig vel á árinu og var í sigurliði Kent State í Mid-American Conference 2019 . Hann spila líka fyrir hönd Íslands á Evrópumóti einstaklinga , liða í Austurríki og í Svíþjóð . Hann var sá áhugamannakylfingur sem var á besta skori í atvinnumannamóti í Finnlandi sem er á vegum Nordic League mótaraðarinnar . Bjarki segist hafa fundið mikla breytingu eftir að hann fór að vinna með „ mental coach “ eða því sem hann nefnir þjálfara sem leggur áherslu á andlega þáttinn í æfingum og íþróttaiðkun . Sá sérhæfir sig í golfi og er búsettur í Bandaríkjunum . „ Ég hef unnið með honum í að verða fimm ár núna og finn fyrir miklum breytingum . Sem dæmi get ég sofið án kvíða fyrir komandi keppnisdögum og mögulegum útkomum á þeim . Kvíðinn og stressið hefur í raun færst yfir í spennu og tilhlökkun . Það er í raun engin ákveðin aðferð hjá mér við að þjálfa andlegu hliðina nema bara ræða við minn þjálfara og hugleiða eða sjá fyrir mér aðstæður sem ég mun lenda í og sjá fyrir mér hvernig ég ætla að tækla þær . Ótrúlegt en satt , þegar maður lendir í þessari aðstöðu sem maður er búin að sjá fyrir sér , þá gengur betur , “ segir hann og telur andlega þáttinn í þjálfun geta skipt sköpum fyrir iðkendur í íþróttum . „ Ég er samt líka á því að maður verður að finna sér einstakling sem hentar manni . Ég prófaði nokkra sálfræðinga og / eða andlega þjálfara hérna heima áður en ég fór að vinna með mínum þjálfara úti , og þessir einstaklingar hérna heima hentuðu mér ekki , “ segir hann .